Leerlinge met wapens betrapArgieffoto Twee skoliere is Woensdag in die Oos-Kaap in hegtenis geneem nadat hulle ŉ vuurwapen met ammunisie en ŉ dolk in hul besit gehad het tydens ŉ klopjag by die skool. “Die leerlinge, onderskeidelik 18 en 19 jaar oud, is by die Jongintaba Senior Sekondêre Skool in Mqhekezweni naby Mthatha in hegtenis geneem,” het kol. Mzukisi Fatyela, ŉ polisiewoordvoerder, Donderdag gesê. Die polisie het die klopjag uitgevoer nadat hulle in kennis gestel is dat daar spanning tussen die tieners heers. Die tieners moet Vrydag in die Mthatha-landdroshof verskyn.